Mohave maakond

pisi|Mohave maakonna kohtumaja Kingmanis
pisi|Beaver Dami mäed
pisi|Bill Williamsi jõgi
Mohave maakond (Mohave County) on maakond USA-s Arizona osariigi loodeosas. Geograafilised koordinaadid on 35°40' N, 113°51' W.

Maakonna halduskeskus on Kingman ja suurim linn Lake Havasu City.

Maakonna pindala on 34 886 km², millest 409 km² moodustab veepindala. Maakond on pindalalt Arizona teine ja USA viies maakond. Elanike arv on arvestuslikult 2015. aasta seisuga 204 737. 2010. aasta rahvaloenduse järgi oli elanikke 200 186. Asustustihendus on 5,87 in/km².

Suur kanjon jagab maakonna kaheks osaks, mille vahel puudub maismaad pidi ühendus. Põhjaosa on hõredalt asustatud ja moodustab Arizona Stripi lääneosa ning piirneb Utah' ja Nevada osariigiga. Pindalalt suurem lõunaosa piirneb Colorado jõge pidi Nevada ja California osariigiga. Lõunaosas paikneb Mojave kõrb. Maakonda läbivad kaks USA kiirteede süsteemi kiirteed: Interstate 15 ja Interstate 40, ning ajalooline Route 66.

Maakonnas asuvad Kaibabi, Fort Mojave ja Hualapai indinaalaste reservaat.

 Naabermaakonnad 

 Washingtoni maakond, Utah (põhjas)
 Kane'i maakond, Utah (kirdes)
 Coconino maakond (idas)
 Yavapai maakond (idas)
 La Pazi maakond (lõunas)
 San Bernardino maakond, California (edelas)
 Clarki maakond, Nevada (läänes)
 Lincolni maakond, Nevada (loodes)

 Ajalugu 
Mohave maakond moodustati 9. novembril 1864 ja maakond on üks neljast originaalsest maakonnast Arizonas. Maakonna idapiiriks määrati algselt 113° 20' ja lõunapiiriks Bill Williamsi jõgi. 1865. aastal loodi Mohave maakonna osast  Pah-Ute'i maakond, kuid see liideti uuest Mohave maakonnaga 1871. aastal. Maakonna praegused piirid seati 1881. aastal.

Maakonnal on ajaloo vältel kokku olnud viis halduskeskust: Mohave City (1864–1867), Hardyville (1867–1873), Cerbat (1873–1877), Mineral Park (1877–1887) ja Kingman (alates 1887).

Maakond on saanud nime mohave indiaanihõimu järgi.

 Kaitsealad 

 Bill Williams River National Wildlife Refuge (osa)
 Suure kanjoni rahvuspark (osa)
 Grand Canyon-Parashanti rahvusmonument
 Havasu National Wildlife Refuge (osa)
 Kaibabi metsakaitseala (osa)
 Lake Mead National Recreation Area (osa)
 Pipe Springi rahvusmonument

Maakonnas asub 18 ürgloodusala (wilderness area).

Arrastra Mountain Wilderness  osa Yavapai maakonnas
Aubrey Peak Wilderness 
Beaver Dam Mountains Wilderness osa Washingtoni maakonnas
Cottonwood Point Wilderness 
Grand Wash Cliffs Wilderness 
Havasu Wilderness osa San Bernardino maakonnas
Kanab Creek Wilderness suurem osa Coconino maakonnas
Mount Logan Wilderness 
Mount Nutt Wilderness 
Mount Tipton Wilderness 
Mount Trumbull Wilderness 
Mount Wilson Wilderness 
Paiute Wilderness 
Rawhide Mountains Wilderness suurem osa La Pazi maakonnas
Swansea Wilderness suurem osa La Pazi maakonnas
Upper Burro Creek Wilderness suurem osa Yavapai maakonnas
Wabayuma Peak Wilderness
Warm Springs Wilderness

 Linnad 
pisi|300px|Valgega on märgitud inkorporeerimata vallad. Halliga märgitud alad tähistavad inkorporeeritud linnasid

Linnad
 Bullhead City
 Colorado City Kingman
 Lake Havasu City

Asulad
Arizona Village
Beaver Dam
Chloride
Desert Hills
Dolan Springs
Fort Mohave
Golden Shores
Hackberry
Littlefield
Meadview
Mesquite Creek
MoccasinMohave Valley
Mojave Ranch Estates
New Kingman-Butler
Oatman
Peach Springs
Scenic
Topock
Valentine
White Hills
Wikieup
Willow Valley
Yucca

 Vaata ka 
Nothing
Santa Claus

 Välislingid 

 Mohave maakonna koduleht (inglise keeles)

Kategooria:Arizona maakonnad